
Nr.1308 din 09.02.2022


RAPORT DE SPECIALITATE 
la proiectul de hotărâre pentru aprobarea Regulamentului privind organizarea și funcționarea Comisiei Tehnico-economice (CTE) din cadrul Muncipiului Marghita

	
În conformitate cu prevederile HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice și ale Legii nr. 273/2006 privind finanțele publice locale, cu modificările și completările ulterioare lucrările de construcții și reparații capitale de interes public, finanțate de la bugetul local sau din fonduri europene se execută conform prevederilor legale, numai pe baza unor documentații tehnico-economice aprobate de către autoritățile deliberative.
Potrivit prevederilor art. 44 alin (1) si (3) din Legea nr. 273/2006 privind finanțele publice locale, cu modificările și completările ulterioare, „Documentatiile tehnico-economice ale obiectivelor de investiții noi, a căror finanțare se asigură integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative” iar ,,Pentru investițiile destinate prevenirii sau înlăturării efectelor produse de acțiuni accidentale și de calamități naturale, documentațiile tehnico-economice, precum și notele de fundamentare privind celelalte cheltuieli de investiții cuprinse în poziția globală alte cheltuieli de investitii, elaborate și avizate potrivit dispozitiilor legale, se aprobă de ordonatorii principali de credite, cu informarea imediată a autorităților deliberative”.
În același timp conform art. 45 alin. (1) din  Legea nr. 273/2006 privind finanțele publice locale, cu modificările și completările ulterioare, “Obiectivele de investitii și celelalte cheltuieli asimilate investitiilor se cuprind în programele de investitii anuale, anexe la buget, numai dacă, în prealabil, documentațiile tehnico-economice, respectiv notele de fundamentare privind necesitatea și oportunitatea efectuării cheltuielilor asimilate investitiilor, au fost elaborate și aprobate potrivit dispozițiilor legale.”

Avand în vedere importanța majoră a documentațiilor tehnico-economice în procesul de derulare al unei investiții publice durabile, considerăm că este necesară existența unui organism de lucru, care să  analizeze, să verifice și să avizeze documentațiile tehnico-economice pentru lucrările de investiții de interes local, ce urmează a fi supuse spre aprobare Consiliului Local al Municipiului Marghita, conform prevederilor legale în vigoare;
Astfel, consideram oportună adoptarea unei măsuri absolut necesare și firești de înfiintare a unei  Comisii Tehnico-Economice la nivelul Primăriei Municipiului Marghita, menită să asigure în primul rand o reprezentativitate legală corespunzatoare pentru Autoritatea publică precum și o reprezentare competentă care să exprime punctul de vedere a tuturor specialiștilor implicati în generarea și implementarea diverselor proiecte. 
Acest tipar de procedura se bazeaza inclusiv și pe modele de bune practici observate la diferite nivele și paliere naționale și instituționale, nivele, la care este necesară emiterea de catre instituțiile în cauza a unor acte de tipologia „Aviz Comisie Tehnico-Economică”.
Comisia va avea ca atribuții principale verificarea încadrării în prevederile legale a studiilor/ documentațiilor și a documentațiilor tehnico-economice aferente investițiilor publice și lucrărilor de reparații capitale, analiza soluțiilor propuse prin documentatiile respective, corelarea și conformarea după caz cu alte proiecte și documente/ documentatii, precum și avizarea documentațiilor supuse analizei. Totalitatea atribuțiilor și competentelor Comisiei Tehnico-Economice este detaliată în cadrul Regulamentului de organizare și funcționare a Comisiei Tehnico-Economice,  prezentată în anexa nr.1 la prezentul raport de specialitate. 
Avand în vedere cele prezentate mai sus, în scopul îmbunătățirii calității deciziei Consiliului local, referitoare la aprobarea documentațiilor tehnico–economice prevazute în programele de investiții anuale, anexe la bugetul local, a portofoliului de proiecte în vederea depunerii cererilor de finanțare cu fonduri structurale, considerăm că este necesar și oportun constituirea Comisiei Tehnico-Economice (CTE) la nivelul Primăriei Municipiului Marghita, organ consultativ, fără personalitate juridică, compusă din specialiști în domeniu, a căror pregătire să asigure analizarea și verificarea cu maximă responsabilitate li profesionalism a documentațiilor supuse avizării.

La baza elaborării acestui regulament au stat la bază prevederile:
· Hotărarea Guvernului nr. 907  din 29 noiembrie 2016  privind etapele de 
elaborare și conținutul cadru al documentașilor tehnico-economice aferente obiectivelor/ proiectelor de investiții finanțate din fonduri publice
· Legea nr. 273/2006 privind finanțele publice locale, cu modificările și completările ulterioare

În baza art. 129 , alin. (2),  lit.b), alin (4) lit.g  și alin. (7), lit i) din OUG  57/2019- Codul administrativ, cu modificările și completările ulterioare, față de cele menționate  ,propun Consiliului Local al Municipiului Marghita , adoptarea hotărârii pentru aprobarea Regulamentului privind organizarea și funcționarea Comisiei Tehnico-economice (CTE) din cadrul Muncipiului Marghita.

Luând în considerare:
- referatul de aprobare al Primarului Municipiului Marghita înregistrat cu nr. 1307 / 09.02.2022 la proiectul de hotărâre privind aprobarea Regulamentului privind organizarea și funcționarea Comisiei Tehnico-economice (CTE) din cadrul Muncipiului Marghita.


								Întocmit,
							Director adjunct Direcția Tehnică 
[bookmark: _GoBack]							Ing. Bisa Eva

